આ પ્રસંગે તેમણે ઉત્તર પ્રદેશ ચૂંટણી યાદ કરી કહ્યું કે હમણાં બે દિવસ પહેલાં ઉત્તરપ્રદેશમાં થયેલી સ્થાનિક સ્વરાજ્યની ચૂંટણીમાં ત્યાંના લોકોએ કોંગ્રેસના સૂપડાં સાફ કરી દીધા અને તે કોંગ્રેસનું મોંઢું પણ જોવા માગતા નથી. વધુમાં મુદ્રા યોજના અંગે બોલતા મોદીએ કહ્યું કે મુદ્રા યોજના થકી યુવાનો પગભર થાય અને રોજગારી ઉભી કરે એ માટે ભાજપ સરકારે 9 કરોડથી વધુ લોકોને વગર ગેરંટીએ 5 લાખ કરોડ રુપિયાની લોન આપવાનું અભૂતપૂર્વ કામ કર્યું છે. 90 પૈસાના પ્રિમિયમથી વીમો પૂરો પાડીને અમારી સરકારે અત્યાર સુધી 1800 કરોડ રુપિયા ગરીબ પરિવારોને આફતના સમયમાં ચૂકવ્યા છે.